Alina Bica ar putea să se întoarcă în România după ce a fost audiată prin videoconferință de către judecătorii Curții de Apel București în dosarul de corupție în care a primit o pedeapsă de 4 ani de închisoare.
Fosta șefă a DIICOT spune că a executat pedeapsa în Italia, iar mandatul european emis pe numele său nu este valabil.
Audierea Alinei Bica s-a desfășurat cu ușile închise, pentru că fosta șefă anti-mafia nu a dorit "ca presa să participe la judecată". Ea a spus magistraților că este urmărită de jurnaliști.
Anul trecut, Alina Bica locuia într-un oraș medieval din zona Bari, numit Altamura. Aici, iubitul ei avea un restaurant, unde a fost văzută la evenimentul de inaugurare în timp ce vindea pizza.
După ce s-a aflat unde locuiește și ce lucrează, restaurantul a fost închis, iar Bica și-a schimbat domiciliul.